jkorsvik/nowiki_second_scrape_merged huggingface dataset:
Fylkesvei 328 (Akershus)

Fylkesvei 328 i Akershus gikk mellom Eikebergdalen og Kirkebygda, og merllom Bjerke og Knurrestad i Enebakk.
Traséer: Bjerke – Knurrestad (2,6 km), Enebakk kirke – Eikebergdalen (2,2 km).
2013 ble veien erstattet av fylkesvei 1512 og fylkesvei 1513.


== Kommuner og knutepunkter ==

 EnebakkEkebergveien 

Forbindelse via fylkesvei 120
Nosaveien 

Endepunkt Knurrestadvika


== Referanser ==


== Eksterne lenker ==
Vegvesenets vegkart
Villcamping

Villcamping er i hovedsak et negativt uttrykk som brukes om camping (overnatting), særlig med bobiler, på andre steder enn tilrettelagte campingplasser. Uttrykket brukes særlig om camping på rasteplasser og i naturen, der noen mener at camping medfører forsøpling. Ordet brukes ofte av campingplasseiere som misliker at campingfolk overnatter gratis og ikke bruker penger på campingplasser. Basert på artikler i medlemsbladet Bobilen fra Norsk bobilforening er villcampere bakgrunn for at la Guarda Civil i Spania vekker folk og bortviser dem fra parkeringsplasser og henviser campere til campingplasser i stedet.
Ifølge definsjonen til Norsk Caravan Club betyr villcamping «å slå leir og overnatte der det er forbudt», i motsetning til fricamping som de definerer som «å slå leir og overnatte der det ikke uttrykkelig er forbudt.»


== Eksterne lenker ==
Norsk Caravan Club - definisjoner
Autun

Autun er en by og kommune øst i Frankrike i departementet Saône-et-Loire i regionen Bourgogne-Franche-Comté. Byen ligger ved elven Arroux og har i henhold til folketelling i 2014 en befolkning på 13 955 innbyggere. Stedet var målgang i den femte etappen av Tour de France 2007.

Autun ble grunnlagt under prinsipatet i det tidlige Romerriket ved Augustus og fikk da navn etter den romerske keiseren som Augustodunum. Hensikten var å opprette en romersk hovedstad for det galliske aeduii, haeduere, som da hadde Bibracte som sitt politiske sentrum og som lå rundt 25 km unna. I romersk tid kan byen ha hatt en befolkning på mellom 30 000 og 100 000 mennesker, i henhold til ulike beregninger. Flere strukturer av den romersk arkitektur er fortsatt synlige, blant annet bymur, byport og et romersk amfiteater. I 725 ble byen angrepet av islamittiske styrker fra muslimske Spania og var det nordligste stedet som muslimene erobret i Vest-Europa i tidlig middelalder før de ble slått tilbake.


== Befolkningsutvikling ==
Antall innbyggere i kommunen Autun


== Referanser ==


== Eksterne lenker ==
Offisielt nettsted 
(en) Autun – kategori av bilder, video eller lyd på Commons 
(en) Autun – galleri av bilder, video eller lyd på Commons 
Kommunedata INSEE
Daniel Gralath

Daniel Gralath (født 30. mai 1708 i Danzig, død 23. juli 1767 i Danzig)  var en tysk fysiker og borgermester i Danzig.
Gralath tilhørte en velstående handelsslekt fra Danzig. Han studerte jus og filosofi i Halle, Leyden og Marburg fra 1728 til 1734.
Han ble senere rådsherre og i 1763 borgermester i fødebyen. Gralath var svigersønn av Jacob Theodor Klein, bysekretær og vitenskapsmann.
Gralath er kjent for sitt arbeid med elektrisitet, han grunnla Naturforschende Gesellschaft in Danzig, og gjentok eksperimentene til Ewald Georg von Kleist.
Daniel Gralath var også den første som laget et elektrisk batteri. Mellom 1747 og 1756 utgav han Geschichte der Elektrizität i tre bind.


== Referanser ==
Gustav Lantschner

Gustav Adolf «Guzzi» Lantschner (født 12. august 1910 i Innsbruck, død 19. mars 2011) var en østerriksk-tysk alpinist. Han ble verdensmester i utfor i 1932, og vant totalt tre VM-medaljer og en bronsemedalje under OL. Hans eldre bror Hellmut Lantschner var også alpinist.
Med VM-tittelen i utfor i Cortina d'Ampezzo i 1932 ble han historiens første verdensmester i alpint for Østerrike. Han tok i tillegg bronsemedalje i kombinasjonsøvelsen. Året etter, under VM 1933 i hjembyen Innsbruck vant han sølv i slalåm.
I 1935 tok Lantschner tysk statsborgerskap, og konkurrerte for Tyskland under Vinter-OL 1936 i Garmisch-Partenkirchen. Han kjørte ned til andreplass i slalåm og tredjeplass i utforrennet. Han tok dermed sølv i kombinasjonen, bare slått av Franz Pfnür.
Suksessen på ski gjorde ham også til en ettertraktet skuespiller i diverse eventyr- og fjellfilmer. I 1931 spilte han for eksempel sammen med Leni Riefenstahl og Rudi Matt i Der weiße Rausch. Mellom 1936 og 1938 arbeidet Lantschner som kameramann i Riefenstahls film Olympia.
Lantschner bodde i Krailling. Han kjørte på ski til han fylte 88 år.


== Referanser ==


== Eksterne lenker ==
(en) Gustav Lantschner – Olympics.com 
(en) Gustav Lantschner – Olympic.org 
(en) Gustav Lantschner – Olympedia 
(en) Gustav Lantschner – Sports-Reference (OL-resultater – arkivert) 
(en) Gustav Lantschner – databaseOlympics.com (arkivert) 
(en) Gustav Lantschner – FIS (alpint) 
(en) Gustav Lantschner – ski-db.com 
(en) Gustav Lantschner på Internet Movie Database 
(sv) Gustav Lantschner i Svensk Filmdatabas 
(da) Gustav Lantschner på Filmdatabasen 
(en) Gustav Lantschner hos The Movie Database
Michael Weikath

Michael Ingo Joachim Weikath (født 7. august 1962) er en tysk musiker. Han er gitarist og låtskriver for power metal-bandet Helloween. Weikath bor for tiden i Tenerife i Spania.


== Diskografi ==


=== Studioalbum ===
Helloween (1985)
Walls of Jericho (1985)
Keeper of the Seven Keys Part 1 (1987)
Keeper of the Seven Keys Part 2 (1988)
Pink Bubbles Go Ape (1991)
Chameleon (1993)
Master of the Rings (1994)
The Time of the Oath (1996)
Better Than Raw (1998)
The Dark Ride (2000)
Rabbit Don't Come Easy (2003)
Keeper of the Seven Keys – The Legacy (2005)
Gambling with the Devil (2007)


=== Live ===
I Want Out Live (1989) – Bare i USA
Keepers Live (1989) – Bare i Japan
Live in the UK (1989)
High Live (1996)
Keeper of the Seven Keys – The Legacy World Tour 2005/2006 (2007)


== Eksterne lenker ==
(en) Michael Weikath på Internet Movie Database 
(en) Michael Weikath på Discogs 
(en) Michael Weikath på MusicBrainz 
(en) Michael Weikath på Encyclopaedia Metallum 
(en) Michael Weikath på AllMusic
Gaston Roelants

Gaston Roelants (født 5. februar 1937 i Opvelp, Belgia) er en tidligere belgisk friidrettsutøver.
I sitt første internasjonale mesterskap kom han på fjerdeplass på 3000 meter hinder under OL 1960 i Roma. Han vant gullmedaljen på samme distanse under EM 1962 i Beograd, og fulgte to år senere opp med gull i OL 1964 i Tokyo. Han satte også to verdensrekorder på denne distansen, siste gang med tiden 8.26,4 (1965). Under EM 1966 i Budapest ble det bronsemedalje, og han gikk deretter over til å konkurrere over lengre distanser. To ganger satte han verdensrekorder på 20 000 meter og 1 times løp. Siste gang, i 1972, lød rekordene på 57.44.4 og 20 878 meter, og han fikk to EM-medaljer på maratondistansen, sølv i Athen 1969 og bronse i Roma 1974.
Fire ganger vant han VM i terrengløp (1962, 1967, 1969 og 1972), og tre ganger kom han på andreplass.


== Referanser ==


== Eksterne lenker ==
(en) Gaston Roelants – Olympics.com 
(en) Gaston Roelants – Olympic.org 
(en) Gaston Roelants – Olympedia 
(en) Gaston Roelants – Sports-Reference (OL-resultater – arkivert) 
(en) Gaston Roelants – World Athletics 
(en) Gaston Roelants – Track and Field Statistics
Forskningsorganisasjon

Forskningsorganisasjon er et bredt samlebegrep for organisasjoner som utfører forskning. En forskningsorganisasjon kan være offentlig eller privat, og organisert på mange ulike måter.
Universitetene utgjør en viktig forskningsutførende sektor. I mange land finnes det også offentlige eller private forskningsorganisasjoner utenfor universitetene, slik som instituttsektoren i Norge.
Både statlige etater og private selskaper kan drive egen forskning, særlig av mer anvendt natur.
Geovitenskapelig forskningsorganisasjon

En geovitenskapelig forskningsorganisasjon er en forskningsorganisasjon innen geovitenskap, for eksempel:

EuroGeoSurveys
FOREGS
International Union of Geological Sciences – IUGS
ProGeo: European Association for the Conservation of Geological Heritage
Commission for the Geological Map of the World
Division of Ecological and Earth Sciences (UNESCO)


== Norske geovitenskapelige forskningsorganisasjoner ==
NGU
Akvaforsk
Havforskningsinstituttet
IFE
Jordforsk
Marintek
Meteorologisk institutt
NERSC
NILU
NINA
NIVA
Norges geotekniske institutt
Norsk Polarinstitutt
Norsk Polarinstitutt - Geo-NP NET
SINTEF Petroleumsforskning
Svanhovd miljøsenter
EuroGeoSurveys

EuroGeoSurveys er en nonprofit organisasjon innen European Geological Surveys som har som formål å gi råd til det europeiske samfunnet innen alle fagområder innen geovitenskap. Hovedkontoret ligger i Brussel.


== Eksterne lenker ==
Hjemmeside Arkivert 15. september 2007 hos Wayback Machine.
Carlos Luciano da Silva

Carlos Luciano da Silva, bedre kjent som Mineiro (født 2. august 1975, i Porto Alegre, Rio Grande do Sul) er en brasiliansk fotballspiller. Han spilte defensiv midtbane for Bundesliga-klubben Hertha Berlin. I 2008 ble han hentet til Chelsea FC. Her har han ennå ikke fått sjansen på førstelaget.


== Referanser ==


== Eksterne lenker ==
(en) Carlos Luciano da Silva (Mineiro) – kategori av bilder, video eller lyd på Commons 
(en) Carlos Luciano da Silva – FIFA 
(fr) Carlos Luciano da Silva – LÉquipe 
(en) Carlos Luciano da Silva – Transfermarkt 
(en) Carlos Luciano da Silva – Transfermarkt (manager) 
(en) Carlos Luciano da Silva – national-football-teams.com 
(en) Carlos Luciano da Silva – WorldFootball.net 
(en) Carlos Luciano da Silva – Soccerbase.com 
(en) Carlos Luciano da Silva – FootballDatabase.eu 
(de) Carlos Luciano da Silva – fussballdaten.de 
(de) Carlos Luciano da Silva – Tysklands fotballforbund 
(en) Sambafoot
Forum of European Geological Surveys

Forum of European Geological Surveys (FOREGS) er en uformell gruppe som består av direktørene fra de ulike avdelingene av EuroGeoSurveys. Gruppen ble etablert i 1971.


== Eksterne lenker ==
Hjemmeside
Michael Kiske

Michael Kiske (født 24. januar 1968 i Hamburg, Vest-Tyskland) er en tysk låtskriver og hovedvokalist i det tyske power metal-bandet Helloween. Kiske var hovedvokalist i Helloween fra 1986 til 1993, og ble igjen medlem i bandet i 2016 sammen med Kai Hansen. I Helloween deler Kiske idag rollen som hovedvokalist med Andi Deris og Kai Hansen (som også er gitarist i bandet). 


== Diskografi ==


=== Helloween ===
Keeper of the Seven Keys Part 1 (1987)
Keeper of the Seven Keys Part 2 (1988)
Live in the U.K. (1989)
Pink Bubbles Go Ape (1991)
Chameleon (1993)


=== Michael Kiske ===
Instant Clarity (1996)
Always (1996)
The Calling (1996)
Readiness to Sacrifice (1999)
Kiske (2006)
Past In Different Ways (2008)


=== SupaRed ===
SupaRed (2003)


=== Place Vendome ===
Place Vendome (2005)
Streets Of Fire (2008)
Thunder in the Distance (2013)


=== Avantasia ===
The Metal Opera (2001)
The Metal Opera Part 2 (2002)
Lost in Space Part II (EP) (2007)
Lost in space Part I & II (2008)
The Scarecrow (2008)
The Wicked Symphony (2010)
Angel of Babylon (2010)
The Mystery Of Time (2013)


=== Kiske/Somerville ===
Kiske/Somerville (2010)


=== Unisonic ===
Ignition (EP) (2012)
Unisonic (2012)


== Bildegalleri ==

		
		
		
		
		
		


== Referanser ==


== Eksterne lenker ==
Offisielt nettsted 
(en) Michael Kiske – kategori av bilder, video eller lyd på Commons 
(en) Michael Kiske på Internet Movie Database 
(en) Michael Kiske på Apple Music 
(en) Michael Kiske på Discogs 
(en) Michael Kiske på MusicBrainz 
(en) Michael Kiske på Encyclopaedia Metallum 
(en) Michael Kiske på Spotify
International Union of Geological Sciences

International Union of Geological Sciences (IUGS) er en av de største ikke-statlige forskningsorganisasjonene i verden. Organisasjonen ble etablert i 1961.
IUGS er medlem av International Council of Scientific Unions. IUGS støtter arbeidet med geovitenskapelige problemer, spesielt når det gjelder internasjonalt samarbeid.


== Eksterne lenker ==
(en) Offisielt nettsted
St Albans katedral

St Albans katedral (tidligere St Albans Abbey, offisielt Cathedral and Abbey Church of St Alban) er en anglikansk katedral i St. Albans i Hertfordshire i England. 
Den var tidligere en klosterkirke i den katolske kirke. Det var tilsluttet benediktinerordenen. Klosteret ble nedlagt i den engelske reformasjonen.
Med en lengde på 106 meter er St Albans den lengste katedralen i England, og den nest lengste i Storbritannia. Store deler av den er fra normannisk tid. Den fikk status som katedral i 1877.


== Den romanske klosterkirken ==
Byggingen ble påbegynt i 1077 under ledelse av abbed Paul, og ble innviet i 1115. Den er trolig bygd med St. Etienne-kirken og Treenighetskirken - begge i Caen i Frankrike som forbilder.En stor del av kirkens eldste deler er bevart. Den hadde:

Et våpenhus i vest, men det er borte.
Et skip med to sideskip adskilt med pilarer. Pilarene i det nordre sideskipet er bevart.
To tverrskip mot nord og sør. Begge tverrskipene hadde to apsiser hver på østsiden.
Selve koret var avsluttet med en apsis i øst. Sideskipene var forlenget østover. Det er uvisst om de ble avsluttet med en tverrvegg, eller gikk rundt apsisen (ambulatorium). Kortaket hadde hvelving.
Kirken var uten krypt.Vestenden av skipet ble ombygd på slutten av 1100- og begynnelsen av 1200-tallet, og koret i perioden 1250-1320. Fasaden ble nyoppbygd på slutten av 1800-tallet.


== Personer knyttet til katedralen ==
Peter Hurford, organist


== Referanser ==
Tredje Mosebok

Tredje Mosebok eller Leviticus (hebraisk: ויקרא – Wayyiqrâ, «Og [Herren] ropte») er den tredje boken i Bibelen, både i den jødiske tora og det kristne Gamle testamente. På latin kalles Leviticus fordi den omhandler skillet mellom prestestanden som nedstammer fra Aron og de andre, levittene. 
De fleste av kapitlene (Tredje Mosebok 1–7, 11–27) består av Guds taler til Moses som han er beordret til å gjenta for israelittene. Det skjer innenfor fortellingen av Andre Mosebok om israelittenes utferd fra Egypt (Exodus) etter at de har forlatt det egyptiske rike og nådd Sinaifjellet (Andre Mosebok 19:1). Andre Mosebok forteller hvordan Moses ledet israelittene i å bygge Tabernakelet (Andre Mosebok 35–40), basert på Guds instruksjoner (Andre Mosebok 25–31) Deretter, i Tredje Mosebok, forteller Gud israelittene og deres prester hvordan å gjøre ofringer i Tabernakelet og hvordan å oppføre seg mens de har slått leir rundt teltet med helligdommene (Andre Mosebok 40:17). og israelittenes vandring bort fra Sinai (Fjerde Mosebok 1:1, 10:11).


== Referanser ==
ProGeo

ProGEO, The European Association for the conservation of the Geological Heritage, er en europeisk organisasjon med hovedformål å spre kunnskap og arbeide for den del av naturvernet som hører til den geologiske naturverden.
First International Symposium i Digne i 1991 danner grunnlaget for åpen, geofaglig debatt i Europa.


== Eksterne lenker ==
Hjemmeside
Pavelig legat

En pavelig legat (fra latin legatus) er en personlig representant for paven til en stat eller til en del av Den katolske kirke. Han er utstyrt med fullmakt til å tale på pavens vegne, og ofte til å avgjøre enkelte spørsmål med pavelig autoritet. Dette kan både gjelde trosspørsmål og praktiske spørsmål som opprettelse av et bispedømme. 
Legaten utnevnes direkte av paven. Denne retten til å utpeke representanter og dermed overdra en del av den pavelige myndighet til en annen person har vært omstridt flere ganger i historien. 
Det finnes flere typer pavelige legater:

Apostolisk legat: Sendes til stater som Den hellige stol ikke har diplomatiske forbindelser med, for å virke som et bindeledd mellom Roma og den lokale katolske kirke. En slik legat er ikke akkreditert som diplomat.
Legatus a Latere: Dette er den høyeste rangen, og kan kun gis til en kardinal. Oppdraget er normalt svært kortvarig, ettersom rangen gir alle pavelige fullmakter, som om paven selv var til stede.
Legatus Natus: Eg. «født legat», en legat som ikke er utnevnt spesifikt, men som får stillingen ex officio. Vanligvis er det en biskop som har dette som et privilegium knyttet til sitt bispesete.
Legatus Missus: Eg. «sendt legat», en legat som sendes ut på et spesifikt oppdrag.
Guvernørlegater: Historisk ble enkelte provinser i Italia styrt av pavelige guvernører med status som legater.


== Se også ==
Nuntius
Commission for the Geological Map of the World

CGMW er den eldste internasjonale organisasjonen innen geovitenskap etter International Geological Congress (IGC). Organisasjonen ble etablert i 1881 i Bologna. Det er en non-profit vitenskapelig og pedagogisk virksomhet.
Formålet er å arbeide for, koordinere og publisere geovitenskapelige kart.
CGMW ligger under International Geological Congress (IGC) og tilknyttet International Union of Geological Sciences (IUGS).


== Eksterne lenker ==
Hjemmeside
Division of Ecological and Earth Sciences

Division of Ecological and Earth Sciences er avdeling for geovitenskap innen FNs organisasjon for utdanning, vitenskap, kultur og kommunikasjon (UNESCO). FN-organisasjonen ble etablert den 16. november 1945.
UNESCO skal være et laboratorium for ideer som skal sette standard for internasjonale avtaler. Dessuten skal UNESCO være en konflikløser – et mellomledd for å dele informasjon og kunnskap – og en medlemsorganisasjon for 192 land og seks assosierte medlemmer.


== Eksterne lenker ==
Hjemmeside
Eugen Schmidt

Eugen Stahl Schmidt (født 17. februar 1862, død 7. oktober 1931) var en dansk skytter og friidrettsutøver. Han deltok under OL 1896 i Athen og OL 1900 i Paris.
I 1896 deltok Schmidt i øvelsen militærrifle, der han kom på delt 12.-plass med 845 poeng. Han traff målet 12 ganger på 40 skudd. Han deltok også på 100 meter, der han ble utslått etter fjerdeplass i sitt heat.
I OL 1900 deltok han på det sammensatte laget (Danmark/Sverige) som vant gull i tautrekking.


== OL-medaljer ==
1900  Paris -  Gull i tautrekking, (Svensk/dansk-lag)


== Referanser ==


== Eksterne lenker ==
(en) Eugen Schmidt – Olympics.com 
(en) Eugen Schmidt – Olympic.org 
(en) Eugen Schmidt – Olympedia 
(en) Eugen Schmidt – Sports-Reference (OL-resultater – arkivert) 
(en) Eugen Schmidt – databaseOlympics.com (arkivert)
Hawangen

Hawangen er en kommune i distriktet Unterallgäu i Bayern i Tyskland. Kommunesenteret ligger rundt 5 km øst for Memmingen.


== Bilder ==


== Referanser ==


== Eksterne lenker ==
Offisielt nettsted 
(en) Hawangen – kategori av bilder, video eller lyd på Commons
Frank Wiafe Danquah

Frank Wiafe Danquah (født 14. oktober 1991) er en nederlandsk fotballspiller som pr 2011 spiller for Ferencváros TC i Ungarn som spiss. Han var tidligere en del av junior- og reservelaget til Newcastle United FC.


== Referanser ==


== Eksterne lenker ==
(en) Frank Wiafe Danquah – Transfermarkt 
(en) Frank Wiafe Danquah – Soccerway 
(en) Frank Wiafe Danquah – FBref
Urinsyregikt

Urinsyregikt er en sykdomstilstand som skyldes for høy konsentrasjon av urinsyre i blodet. Når konsentrasjonen blir for høy, løser ikke syren seg opp slik den skal, og danner i stedet krystaller. Disse kan legge seg i ledd eller under huden. En vanlig form for urinsyregikt er podagra, når krystallene legger seg i stortåleddet. 
Tilstanden kan skyldes medfødte feil, bivirkninger av enkelte medikamenter, kreft, nyresykdom eller sult. Menn har ti ganger så stor fare for å bli rammet av urinsyregikt som kvinner. For menn inntreffer det normalt etter 40-årsalderen, mens det for kvinner nesten alltid er etter overgangsalderen. 
Urinsyregikt kan forebygges med et kosthold som inneholder mye frukt og grønt, gjennom å unngå overvekt og å være forsiktig med fett, sukker, alkohol og rødt kjøtt. Det finnes også forebyggende medisiner, som særlig brukes av personer som har hatt et anfall av urinsyregikt. Den regnes ofte som en livsstilssykdom. Tilstanden kan behandles med medikamenter som indometacin og naproxen. 


== Kjendiser med podagra ==
Matilde av Toscana (1014–1115).
Benjamin Franklin (1706–90).
Mel Smith (1952–2013), britisk komiker.


== Podagra i tegneserie ==
I tegneserien Knoll og Tott har Kaptein Vom podagra. Raseriet til kaptein Vom, som ble plaget med at guttene kom borti hans svært vonde tå, var nøye beskrevet.


== Referanser ==


== Eksterne lenker ==
"Urinsyregikt"; Bindevevssykdommer.no
Suffragan Bishops Act 1534

Suffragan Bishops Act 1534 (26 Henry VIII c. 14), også kjent som Ecclesiastical Appointments Act 1534, var en lov som ble vedtatt av Det engelske parlamentet i 1534. Den åpnet for utnevnelse av assisterende biskoper, suffraganbiskoper, i England og Wales. Tradisjonen med å utnevne biskoper som får tittel etter en annen by i bispedømmet enn den bispedømmet ligger i begynte med denne loven. 
Loven regnes som et av parlamentsvedtakene som drev gjennom reformasjonen i England.
Dratapp

Dratapp, også kalt åpner, boksring, knekkjekk, metallhempe eller  tab, er åpningsmekanismen på en drikkeboks normalt av aluminium. Betegnelsen er direkte oversatt fra det engelske pull tab. Dratapper i litt forskjellige utførelser ble tatt i bruk på 1960-tallet. Den såkalte stay tab der ringhåndtaket og det vesle lokkbiten blir stående i boksen, ble vanlig på 1980-tallet.
I Norge er det flere organisasjoner, enkeltpersoner, grupper og bedrifter som samler inn dratappene og sender dem til Asia, hvor de kan bli omgjort til rullestoler og proteser til fattige. Dette er ikke en særlig effektiv måte å drive veldedighet på, siden skrap-aluminium har en pris rundt 10 kr pr kilo, og man trenger ca 2500 ringer for å få en kilo.  Det kostet i 2018 876 kr å sende en pakke på 10 kg med posten til Thailand.I 1987 samlet McDonalds inn dratapper, der metallverdien gikk til veldedighet, mens formålet var først og fremst å samle inn dratappene. I Australia samler Rotary inn dratapper som resirkuleres lokalt, men der inntektene går til proteser i Thailand, Malaysia, Laos og Kambodsja. Drammens Ølets Venner, - er en av organisasjonene som har organisert innsamling av disse, - men kaller dem enten for åpnerringer, - eller åpner-ringer.
NRK utgav i april 2019 radiodokumentaren «Boksringenes herre» som redegjorde for hvordan dr. Therdchai Jivacate i Chiang Mai på 90-tallet laget proteser av plasten fra yoghurtbegre og aluminium fra boksringer. Målet var å bruke billige lokale materialer, og prosjektet ble en suksess som ble omtalt blant annet på Discovery Channel. Det viste seg etter hvert at aluminiumen var for dårlig over tid slik at protesene gikk i stykker, og prosjektet gikk derfor bort fra å bruke dratapper.

		
		
		


== Referanser ==
Debra Adamson

Debra Adamson (født 20. november 1969) en engelsk gitarist og utøvende musiker. Hun er konservatorieutdannet i London og deretter ved University of Reading, hvor hun tok graden Master of Music i solospill på gitar.  Hun kommer fra Hampshire i Sør-England, og har opptrådt som solist ved mange anledninger, deriblant også Cannington International Guitar Summer School og Oatridge International Guitar Festival. 
I tillegg til utøvende virksomhet har hun vært dommer ved gitarkonkurranser under musikkfestivaler i England, og har også vært anmelder for  fagtidsskriftet Classical Guitar magazine. For tiden jobber hun både ved Rana musikkskole og Mjølan videregående skole.
Hun har siden midten av 1990-tallet vært gift med gitaristen Arne Brattland.


== Referanser ==
Treasons Act 1534

Treasons Act 1534 (26 Henry VIII. c. 13) var en lov som ble vedtatt av Det engelske parlamentet under Henrik VIII i 1534. 
Loven ble vedtatt etter Act of Supremacy 1534, som gjorde kongen til overhode for Den engelske kirke. Med Treasons Act ble det regnet som høyforræderi, belagt med dødsstraff, ikke å anerkjenne Act of Supremacy. Blant de som ble henrettet etter denne loven var Thomas More og John Fisher. 
Treasons Act ble trukket tilbake av Maria I.


== Eksterne lenker ==
Full tekst (engelsk)
Peterspenger

Peterspenger er en kollekt fra legfolk i Den katolske kirke, øremerket som støtte til Den hellige stol. Mens kollekter vanligvis går til sognet eller bispedømmet, blir peterspengene via vedk. bispedømme sendt direkte og uavkortet til kirkens administrasjon i Vatikanet. Praksisen begynte i det 8. århundre, da angelsakserne bestemte seg for å sende en årlig sum til paven. Skikken spredde seg så til andre deler av Europa. 
Kollekten tas nå inn i alle katolske sogn på søndagen nærmest 29. juni, som er festen for Peter og Paulus.